ΓΡΑΠΤΗ ΕΡΩΤΗΣΗ E-2974/01

υποβολή: Erik Meijer (GUE/NGL) προς την Επιτροπή

(26 Οκτωβρίου 2001)

Θέμα: Καταστροφή του τοπίου του ποταμού Westerschelde στις ακτές της εκβολής του λόγω εκβάθυνσής του χωρίς επαρκή φυσική αντιστάθμιση σε περιοχή εκτός των αναχωμάτων

1. Μπορεί η Επιτροπή να επιβεβαιώσει την είδηση που δημοσιεύθηκε στην ολλανδική εφημερίδα De Volkskrant της 29ης Σεπτεμβρίου 2001 ότι δηλαδή προς όφελος της κυκλοφορίας των πετρελαιοφόρων θα εκβαθυνθεί κατά 1,80 μέτρα ο ποταμός Westerschelde στη μοναδική στην Ολλανδίαπάρχουσα διαπαλιρροιακή εκβολή του μεταξύ του βελγικού ποταμού Schelde και της Βόρειας θάλασσας, ότι η εκβάθυνση αυτή αντιβαίνει στην οδηγία για τα πτηνά και για τους οικοτόπους και ότι πριν από το πρόγραμμα αυτό η Ολλανδία και το Βέλγιο είχαν συμφωνήσει να επενδύσουν από κοινού 30 εκατ. ευρώ για μέτρα που θα αντισταθμίσουν την φυσική καταστροφή στην περιοχή μεταξύ των φραγμάτων και του νερού·

2. Μπορεί η Επιτροπή να επιβεβαιώσει ότι η εφαρμογή των σημερινών σχεδίων για τα εσωτερικά φράγματα κατά τη γνώμη της δεν αποτελεί καμιά αντιστάθμιση και ότι για το λόγο αυτό θέτει το κράτος μέλος της Ολλανδίας ενώπιον της επιλογής μεταξύ της αφαίρεσης των εσωτερικών αναχωμάτων στην περιοχή της εκβολής του ποταμού ή της κατάργησης της εκβάθυνσης του νερού·

3. Σημαίνει αυτό επίσης ότι η πιθανή περαιτέρω εκβάθυνση του πλωτού τμήματος του Westerschelde κατά 1,40 περισσότερο απ' ότι ήδη έχει γίνει, όπως ζητείται προς όφελος του λιμένος της Αμβέρσας, δεν μπορεί να εκτελεστεί· Εάν δοθεί ενδεχομένως άδεια για να γίνει συμπληρωματική εκβάθυνση, ποιος είναι τότε ο αριθμός εκταρίων ή τετραγωνικών χιλιομέτρων τα οποία πρέπει να επιστραφούν ως συμπλήρωση των εννοουμένων στο ερώτημα 2 περιοχών όπου πρέπει να αφαιρεθούν τα αναχώματα και τα οποία πρέπει να επιστραφούν στην φύση έξω από τα αναχώματα·

4. Θεωρεί η Επιτροπή ότι στις περιπτώσεις αυτές και στην περαιτέρω θυσία των ακτών του Wersterscheldeoevers για τα συμφέροντα της ναυσιπλοΐας μπορεί να εφαρμοσθεί το άρθρο 6, παράγραφος 4, της οδηγίας για τους οικοτόπους σύμφωνα με την οποία ελλείψει εναλλακτικής λύσης για λόγουςψηλού δημοσίου συμφέροντος απαιτείται από τα κράτη μέλη να λάβουν όλα τα απαραίτητα αντισταθμιστικά μέτρα για να διασφαλίσουν ότι θα διατηρηθεί στο σύνολό της η συνοχή του δικτύου Natura 2000;

5. Ενδέχεται άραγε η νοούμενη στο ερώτημα 2 επιλογή να οδηγήσει στην εκκίνηση διαδικασίας εις βάρος της Ολλανδίας ενώπιον του Ευρωπαϊκού Δικαστηρίου εάν αυτό χρειασθεί·

Απάντηση της κας Wallstrm εξ ονόματος της Επιτροπής

(28 Νοεμβρίου 2001)

Η Επιτροπή μελετά τα στοιχεία που τηςπέβαλε το Αξιότιμο Μέλος του Κοινοβουλίου, στο πλαίσιο καταγγελίας με την οποία τίθεταιπό αμφισβήτηση η συμβατότητα μεταξύ του χαρακτηρισμού του ποταμού Western Scheldt ως τόπου του δικτύου Natura 2000, και των δραστηριοτήτων εκβάθυνσης των διωρύγων ναυσιπλοΐας, ούτως ώστε να διευκολυνθεί η πρόσβαση στον λιμένα της Αμβέρσας, όπως αναφέρεται στην Συνθήκη για τουςδάτινους πόρους του 1995 μεταξύ Βελγίου και Κάτω Χωρών.

Η παράβαση αυτή καταχωρήθηκε από την Επιτροπή, στις 15 Ιουνίου 1995,πό τον κωδικό αρ. Α-95/4564. Βάσει των απαντήσεων σε μια πρώτη επίσημη προειδοποιητική επιστολή, η οποία απεστάλη στις 19 Δεκεμβρίου 1998, η Επιτροπή συνεπέρανε ότι οι Κάτω Χώρες δεν συμμορφώθηκαν με το Άρθρο 6 παράγραφος 3 της Οδηγίας 92/43/ΕΟΚ του Συμβουλίου της 21ης Μαΐου 1992 για την διατήρηση των φυσικών (ενδιαιτημάτων) οικοτόπων καθώς και της άγριας πανίδας και χλωρίδας(1), εφεξής καλούμενης Οδηγία για τα ενδιαιτήματα, καθώς και ότι το προτεινόμενο Σχέδιο φυσικής προστασίας του ποταμού Western Scheldt δεν θα εξασφάλιζε ικανοποιητικά αντισταθμίσματα για το είδος των ενδιαιτημάτων των εκβολών του ποταμού που αναμένονταν να απωλεσθούν.

Η Επιτροπή απέστειλε συμπληρωματική προειδοποιητική επιστολή στις Κάτω Χώρες, στις 7 Μαΐου 2001, ζητώντας πληροφορίες σχετικά με την αιτιολόγηση του προγράμματος εκβάθυνσης καθώς και με την έγκαιρη εφαρμογή και την ακριβή φύση των προτεινόμενων αντισταθμιστικών μέτρων.

Μέχρι στιγμής, η Επιτροπή δεν έχει λάβει απάντηση της ολλανδικής κυβέρνησης.

Στο πλαίσιο του χειρισμού τηςπόθεσης, η Επιτροπή ζήτησε από την ολλανδική κυβέρνηση να εφαρμόσει τόσο το άρθρο 6 παράγραφος 3, όσο και το άρθρο 6 παράγραφος 4, της οδηγίας για τα ενδιαιτήματα. Στην περίπτωση που η ολλανδική κυβέρνηση δεν ανταποκριθεί στηνποχρέωση πουπάρχει βάσει της εν λόγω οδηγίας, ηπόθεση ενδέχεται να παραπεμφθεί στο Ευρωπαϊκό Δικαστήριο.

Η Επιτροπή θεωρεί ότι κάθε νέα δραστηριότητα εκβάθυνσης πουπερβαίνει το πλαίσιο της Συνθήκης για τουςδάτινους πόρους του 1995 πρέπει να θεωρηθεί ως νέο έργο, για το οποίο είναι απαραίτητη η ξεχωριστή εφαρμογή του άρθρου 6 παράγραφος 3 και του άρθρου 6 παράγραφος 4 της οδηγίας για τα ενδιαιτήματα. Η έκταση των αντισταθμιστικών μέτρων που σχετίζονται με ένα διαφορετικό πρόγραμμα εκβάθυνσης πρέπει να κριθεί μετά από κατάλληλη αξιολόγηση των επιπτώσεών του στην συνοχή του δικτύου Natura 2000.

(1) ΕΕ L 206 της 22.7.1992.